
ORSOfix V emulzija
OPIS I PRIMJENA PROIZVODA
ORSOfix V emulzija je paropropusna akrilna impregnacija i vezivni premaz namijenjen za unutarnju i vanjsku primjenu. Koristi se kao temeljni premaz za mineralne i betonske podloge te kao vezivni sloj između starog i novog betona, odnosno između podloge i završnog sustava.

Namijenjena je za impregnaciju betonskih i drugih mineralnih podloga prije ugradnje žbuka, mortova, estriha, silikatnih materijala i drugih cementnih sustava, gdje poboljšava prionjivost i ujednačava upojnost podloge.

Primjenom proizvoda ORSOfix V emulzija smanjuje se mogućnost pojave iscvjetavanja (izlučivanja soli) iz starih cementnih mortova i betona.

Proizvod nema štetan utjecaj na armaturu ugrađenu u betonske konstrukcije.

ORSOfix V emulzija je S/N veza.

SVOJSTVA

· smanjuje vodoupojnost podloge 

· povećava hidrofobnost površine 

· poboljšava prionjivost naknadnih slojeva 

· ujednačava upojnost podloge 

· smanjuje pojavu iscvjetavanja (eflorescencije) 

· jednostavna primjena četkom, valjkom ili prskanjem 

· za unutarnju i vanjsku primjenu 

TEHNIČKI PODATCI

	Svojstvo
	Vrijednost

	Gustoća
	približno 1,2 kg/l

	Boja
	bijela

	Kemijska osnova
	akrilna disperzija, voda i aditivi

	Vrijeme sušenja
	2 – 4 sata

	pH vrijednost
	približno 8


IZDAŠNOST

Potrošnja materijala ovisi o upojnosti i hrapavosti podloge. Preporučena potrošnja:

· približno 0,15 – 0,20 kg/m² 

NAČIN PRIMJENE
Podloga mora biti čvrsta, stabilna i očišćena od prašine, ostataka morta, viška betona, ulja, masti, boja, starih premaza te svih drugih nečistoća koje mogu smanjiti prionjivost.

Prije nanošenja potrebno je ukloniti sve slabo vezane dijelove podloge.

PRIPREMA MATERIJALA

ORSOfix V emulzija isporučuje se spremna za uporabu te se preporučuje nanositi u koncentriranom obliku.

Kod izvedbe sustava "svježe na svježe" ili kada se završni slojevi ugrađuju u kratkom vremenskom razmaku, proizvod se može razrijediti čistom vodom u omjeru:

ORSOfix V emulzija : voda = 1 : 4

Prije uporabe sadržaj ambalaže potrebno je dobro promiješati.

UGRADNJA

Proizvod se nanosi četkom, valjkom ili odgovarajućim uređajem za raspršivanje tekućina u ravnomjernom sloju.

Daljnji slojevi izvode se nakon što impregnacija postigne odgovarajući stupanj sušenja ili prema zahtjevima sustava koji se ugrađuje.

Može se koristiti u sustavu sa svim proizvodima iz ORSO programa.

Temperature ugradnje:

· podloga: +5 °C min. do +35 °C max. 

· zrak: +5 °C min. do +35 °C max. 

ALAT I ČIŠĆENJE

Za nanošenje koristiti: četke, valjke, uređaje za raspršivanje disperzijskih tekućina (npr. niskotlačne pumpe za prskanje). 

Alat i pribor potrebno je odmah nakon završetka radova očistiti čistom vodom. Osušeni materijal može se ukloniti isključivo mehaničkim putem.

NAPOMENE

Ne nanositi na zaleđene podloge niti pri temperaturama izvan preporučenog raspona. Podloga mora biti nosiva, čista i bez slobodne vode. Ne dopustiti smrzavanje proizvoda tijekom skladištenja i primjene. 

Za najbolje rezultate preporučuje se primjena u sklopu ORSO sustava materijala.

     


PAKIRANJE
U plastičnim kanistrima od: 1 kg, 5 kg, 25 kg. 

ROK UPORABE

12 mjeseci u originalnoj, neotvorenoj ambalaži, skladištenoj u suhim i zatvorenim prostorijama pri temperaturi od +5 °C do +25 °C.

KONTROLA KVALITETE

Sustav kontrole kvalitete provodi se u skladu s važećim građevinskim propisima i normama.

Kontrola obuhvaća:

· internu kontrolu proizvodnje koju provodi ORSO d.o.o. 

· ispitivanja koja provode ovlašteni i akreditirani građevinski laboratoriji. 

MJERE SIGURNOSTI

Tijekom rada koristiti odgovarajuću osobnu zaštitnu opremu: zaštitne rukavice, zaštitne naočale, zaštitnu radnu odjeću.  Izbjegavati dodir proizvoda s očima i kožom. U slučaju dodira s očima odmah isprati velikom količinom čiste vode te po potrebi zatražiti liječničku pomoć. Nakon završetka rada ruke oprati vodom i sapunom te koristiti zaštitnu kremu za njegu kože.

Proizvod čuvati izvan dohvata djece.

Nakon rada ruke oprati vodom i sapunom te nanijeti zaštitnu kremu. 

Za dodatne informacije pogledati Sigurnosno-tehnički list proizvoda ORSOfix V emulzija.

NAPOMENA

Tehnički podaci navedeni u ovom tehničkom listu dobiveni su laboratorijskim ispitivanjima i praktičnim iskustvima tvrtke ORSO d.o.o. Navedene vrijednosti predstavljaju prosječne rezultate ispitivanja te mogu odstupati ovisno o uvjetima primjene i utjecajima izvan kontrole proizvođača.

PRAVNE NAPOMENE

ORSO d.o.o. jamči da su informacije navedene u ovom tehničkom listu temeljene na trenutačnim saznanjima i iskustvu.

Korisnik je dužan prije primjene proizvoda provjeriti njegovu prikladnost za predviđenu namjenu i uvjete uporabe. ORSO d.o.o. ne preuzima odgovornost za štete nastale nepravilnom primjenom proizvoda, nepoštivanjem uputa ili neodgovarajućom izvedbom radova. Zadržava se pravo izmjene tehničkih podataka radi unaprjeđenja proizvoda. Izdavanjem novog tehničkog lista sva prethodna izdanja prestaju važiti.

Korisnici su obvezni pridržavati se svih važećih zakona, propisa i postupaka koji se odnose na primjenu proizvoda.

